Document ID: 32013R0770

KOMMISSIONENS GENNEMFØRELSESFORORDNING (EU) Nr. 770/2013
af 8. august 2013
om nedsættelse af fiskekvoter for 2013 for visse bestande på grund af tidligere års overfiskning
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1, 2 og 3, og
ud fra følgende betragtninger:
(1)
Fiskekvoterne for 2012 blev fastsat ved:
-
Rådets forordning (EU) nr. 1225/2010 af 13. december 2010 om fastsættelse af EU-fartøjers fiskerimuligheder for fiskebestande af visse dybhavsarter for 2011 og 2012 (2)
-
Rådets forordning (EU) nr. 1256/2011 af 30. november 2011 om fastsættelse for 2012 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) nr. 1124/2010 (3)
-
Rådets forordning (EU) nr. 5/2012 af 19. december 2011 om fastsættelse for 2012 af fiskerimuligheder for visse fiskebestande og grupper af fiskebestande i Sortehavet (4)
-
Rådets forordning (EU) nr. 43/2012 af 17. januar 2012 om fastsættelse for 2012 af fiskerimuligheder for EU-fartøjer for visse fiskebestande og grupper af fiskebestande, der ikke er omfattet af internationale forhandlinger eller aftaler (5) og
-
Rådets forordning (EU) nr. 44/2012 af 17. januar 2012 om fastsættelse for 2012 af fiskerimuligheder i EU-farvande og for EU-fartøjer, i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (6).
(2)
Fiskekvoterne for 2013 blev fastsat ved:
-
Rådets forordning (EU) nr. 1262/2012 af 20. december 2012 om fastsættelse af EU-fartøjers fiskerimuligheder for visse dybhavsfiskebestande for 2013 og 2014 (7)
-
Rådets forordning (EU) nr. 1088/2012 af 20. november 2012 om fastsættelse for 2013 af fiskerimuligheder for visse fiskebestande og grupper af fiskebestande i Østersøen (8)
-
Rådets forordning (EU) nr. 1261/2012 af 20. december 2012 om fastsættelse for 2013 af fiskerimulighederne for visse fiskebestande og grupper af fiskebestande i Sortehavet (9)
-
Rådets forordning (EU) nr. 39/2013 af 21. januar 2013 om fastsættelse for 2013 af fiskerimuligheder for EU-fartøjer for visse fiskebestande og grupper af fiskebestande, der ikke er omfattet af internationale forhandlinger eller aftaler (10) og
-
Rådets forordning (EU) nr. 40/2013 af 21. januar 2013 om fastsættelse for 2013 af fiskerimuligheder i EU-farvande og for EU-fartøjer i visse andre farvande for visse fiskebestande og grupper af fiskebestande, der er omfattet af internationale forhandlinger eller aftaler (11).
(3)
Hvis Kommissionen fastslår, at en medlemsstat har overskredet de kvoter, den har fået tildelt, skal Kommissionen nedsætte denne medlemsstats fremtidige kvoter, jf. artikel 105, stk. 1, i forordning (EF) nr. 1224/2009.
(4)
I artikel 105, stk. 2 og 3, i forordning (EF) nr. 1224/2009 fastsættes det, at sådanne nedsættelser gennemføres det eller de følgende år under anvendelse af visse multiplikationsfaktorer som fastlagt deri.
(5)
Nogle medlemsstater har overskredet deres kvoter for 2012. Derfor bør deres kvoter for de overfiskede bestande nedsættes for 2013 og efter omstændighederne eventuelt for de efterfølgende år.
(6)
Spanien har i 2012 overskredet deres fiskekvote for jomfruhummer i område IX og X, EU-farvande i CECAF 34.1.1. (NEP/93411). Da denne bestand er omfattet af en flerårig plan (12), bør der anvendes en multiplikationsfaktor på *1,5. Ved brev af 26. marts 2013 anmodede Spanien om, at nedsættelsen blev fordelt over tre år. I betragtning af, at et betydeligt kvotetab vil medføre et alt for stort udsmid af de berørte arter, mener Kommissionen, at denne anmodning bør imødekommes, jf. punkt 3, litra b), i Meddelelse fra Kommissionen - Retningslinjer for nedsættelse af kvoter efter artikel 105, stk. 1, 2 og 5, i forordning (EF) nr. 1224/2009 (13).
(7)
Ved Kommissionens gennemførelsesforordning (EU) nr. 700/2012 af 30. juli 2012 om nedsættelse af fiskekvoter for 2012 for visse bestande på grund af tidligere års overfiskning (14) og Kommissionens gennemførelsesforordning (EU) nr. 1136/2012 af 30. november 2012 om nedsættelse af fiskekvoter for 2012 for visse bestande på grund af tidligere års overfiskning af andre bestande og om ændring af forordning (EU) nr. 700/2012 for så vidt angår de mængder, som kvoterne skal nedsættes med de efterfølgende år (15) blev fiskekvoter for visse lande og bestande nedsat for 2012. For nogle medlemsstaters vedkommende var nedsættelserne imidlertid større end deres respektive kvoter for 2012 og kunne derfor ikke foretages i deres helhed det pågældende år. For at sikre, at hele mængden bliver fratrukket også i sådanne tilfælde, bør de resterende mængder medregnes ved fastsættelsen af nedsættelserne af 2013-kvoterne og efter omstændighederne efterfølgende kvoter -
VEDTAGET DENNE FORORDNING:
Artikel 1
1. De fiskekvoter, der er fastsat ved forordning (EU) nr. 1262/2012, (EU) nr. 1088/2012, (EU) nr. 1261/2012, (EU) nr. 39/2013 og (EU) nr. 40/2013 for 2013, nedsættes som vist i bilaget.
2. Stk. 1 anvendes, uden at det dog berører de nedsættelser, der er fastsat ved Kommissionens forordning (EU) nr. 165/2011 (16).
Artikel 2
Den spanske nedsættelse på 75,45 tons i 2013 som følge af overfiskning i 2012 af jomfruhummerbestanden i område IX og X, EU-farvande i CECAF 34.1.1 (NEP/93411), fordeles over tre år.
Den årlige nedsættelse, der finder anvendelse på den spanske NEP/93411-bestand udgør 25,15 tons i 2013, 2014 og 2015, uden at det dog udelukker fremtidige kvotetilpasninger som følge af efterfølgende overfiskning.
Artikel 3
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. august 2013.

Labels: 20
6